open-index/open-wikipedia-markdown huggingface dataset:
Unlimited Saga

er et konsollrollespill utviklet og utgitt av Square (senere Square Enix) til PlayStation 2, og er det niende spillet i *[[SaGa]]*-serien.

Spillet ble først publisert i Japan i desember 2002 og kom senere til Nord-Amerika i juni 2003 og Europa i oktober det samme året. *Unlimited Saga* ble utformet av seriens veteran Akitoshi Kawazu; han fikk en byline på spillets cover. Musikken ble komponert av Masashi Hamauzu som tidligere lagde lydsporet til spillets forgjenger, *[[SaGa Frontier 2]]*. En special limited collector's edition var tilgjengelig kun i Japan og ble gitt ut samtidig som originalversjonen.

## Handling
Spillet foregår i en navnløs fantasi-verden. Spredt over hele verden ligger de syv underverkene, gigantiske strukturer fra en tid kalt "gullalderen" knyttet til en eldgammel kamp mot kaotiske krefter. Nøkkelen til verdens historie er Iskander, en kriger-konge som erobret halvparten av den kjente verden og grunnla en hovedstad som fremdeles bærer navnet hans i nærheten av et av de syv underverkene. Historien følger syv forskjellige karakterer - Laura, Judy, Ventus, Ruby, Mythe, Kurt og Armic - som kan bruke kraften fra de syv underverkene:

Blant annet Laura er en tidligere pirat som etter ektemannens død finner ny mening i livet ved å beskytte en prins. Judy er en ung heks som ønsker å redde sin bestefar etter at han ble fanget i et speil på grunn av en konflikt med en gammel rival. Ventus er på jakt etter en mann som drepte broren hans mange år tidligere. Alle karakterene kommer etter hvert sammen, og kan samhandle i løpet av denne perioden for å beseire alle fiendene deres.

## Referanser


## Eksterne lenker
*
Musashi: Samurai Legend

***Musashi: Samurai Legend***, kjent i Japan som , er et actionspill utviklet og publisert av Square Enix i 2005 til PlayStation 2. Spillet er en oppfølger til *[[Brave Fencer Musashi]]* som ble publisert i 1998. Figurene ble utformet av Tetsuya Nomura, og musikken ble laget av Masashi Hamauzu og Junya Nakano.

## Handling
Spilleren kontrollerer Musashi, og må slåss mot fiender med sverd. Karakteren kan bruke to sverd: en vanlig katana og et større sverd, som endres når spilleren utvikler seg gjennom spillet. Raske angrep kan gjøres med en vanlig katana. Men det større sverdet brukes til å fullføre angrep, langsomme hardtslående angrep eller mer spesifikke angrep. Spilleren kan også bruke sverdene til å blokkere angrep, eller lære forskjellige teknikker. I byen Antheum, båret av et magisk dyr som kalles for Anthedon (en stor hvit hval) ber en ung prinsesse Mycella i det mystiske "Chamber of Rites" om å tilkalle en helt som kan redde deres verden fra den voksende trusselen fra Gandrake Enterprises.

Musashi blir snart funnet av en gammel kampsport-utøver Master Mew, som straks tar ham under sine vinger. Dessverre for Musashi blir prinsessen kidnappet igjen av president Gandrake, for å fremme sine egne onde planer for å grave ut verdens forsyning av "nebulitt" og bruke Mystics-kraften til å drive nebuliu-mmotoren hans. Så Musashi må forhindre Gandrakes onde planer. Underveis må Musashi også forsøke å komme seg forbi Gandrake Enterprises endeløse svermer av morder-roboter og andre skapninger.

## Eksterne lenker
*
Front Mission: Gun Hazard

er et scrolling shooter-spill utviklet av Omiya Soft og utgitt av Square.

Det ble kun gitt ut i Japan i 1996 til Super Famicom. Spillets utviklingsmannskap bestod av mange kjente personer, inkludert *[[Final Fantasy]]*-seriens mest fremstående personer: Hironobu Sakaguchi, Yoshitaka Amano og Nobuo Uematsu.

## Handling
Historien utspiller seg i år 2064 over hele verden, i et alternativt Front Mission-univers. På begynnelsen av det 21. århundre slåss nasjoner over hele verden rundt kontrollen av naturressurser. Verdens nasjoner kommer til slutt sammen, i forsøk på å finne en varig løsning på den voksende konflikten. De realiserer etter hvert potensial i rom-basert energi. Men det dukker opp problemer, og verden går tilbake til konflikter. Spilleren får rolle som en soldat utstasjonert i Bergen, Norge som heter Albert Grabner, hvis foreldre bor i Eningen, Tyskland. I januar 2064 arrangerer Ark Hellbrand fra Bergen et statskupp i et forsøk på å styrte regjeringen ledet av president Moss Orwen. Når disse styrkene begynner å ta over landet, ber president Orwen om assistanse fra NORAD og en fraksjon fra Bergen hær som var lojal mot presidenten.

Albert Grabner får deretter ordre om å fungere som presidentens personlige livvakt, og forsøker å hjelpe ham med å komme seg ut av landet. Imidlertid blir de to til slutt fanget av Hellbrand. Albert må stikke av fra fengsel ved hjelp av Brenda Lockheart, en leiesoldat ansatt av Kernelight Association. De stikker av fra Bergen, og kommer frem til New York City. De besøker hovedkvarteret til Kernelight Association. I håp om å komme tilbake til Bergen og redde president Orwen, godtar Albert å begynne for Kernelight Association og finne allierte som kan hjelpe ham med å styrte Ark.

## Referanser


## Eksterne lenker
*
Partidul Democrat-Liberal

**Partidul Democrat-Liberal** («Det demokratisk-liberale partiet», *PD-L*) var et rumensk sentrum-høyre-parti. PD-L blei til i januar 2008 gjennom en sammenslåing av de tidligere partiene PD og PLD. Partiet er medlem i Det europeiske folkepartiet (EPP) og dets representanter i Europaparlamentet sitter i Det europeiske folkepartiet - Europeiske demokrater. 

Ved parlamentsvalget i 2008 fikk partiet flest mandater i både deputertkammeret og senatet. Partiet danna deretter regjering sammen med *[[Partidul Social Democrat]]* (*PSD*). I 2014 slo partiet seg sammen med  Partidul Național Liberal (*PNL*).

## Referanser


## Eksterne lenker
*
Andreas Strand (svømmer)

**Andreas Strand** (født 16. mars 1974) er en norsk handikappidrettsutøver som har deltatt i paralympiske sommerleker én gang, der han vant 2 medaljer i svømming. 

Han bor i Oslo og jobber til daglig som e-handelskonsulent i bank. Han spiller også goalball, og er lagansvarlig for det norske landslaget.

I 2006 ble han valgt til leder for Norges Blindeforbunds Ungdom.

## Meritter
* Paralympiske sommerleker 1992
** Gull i svømming, 400 m fri
** Bronse i svømming, 200 m medley

## Referanser


## Eksterne lenker
* NIF – Norske medaljefordelinger i Paralympics (PDF)
* Personlig hjemmeside
Partidul Liberal Democrat

**Partidul Liberal Democrat** («Det liberaldemokratiske partiet», *PLD*) var et liberalt politisk parti i Romania, danna desember 2006 som en utbrytergruppe fra *[[Partidul Național Liberal]]* (*PNL*). I januar 2008 slo PLD seg sammen med *[[Partidul Democrat]]* (*PD*). Det nye partiet fikk navnet *[[Partidul Democrat-Liberal]]* (*PD-L*). 

## Referanser
Anne Cecilie Ore

**Anne Cecilie Ore** (født 11. oktober 1978) er en norsk handikappidrettsutøver som har deltatt i to paralympiske sommerleker, der hun har vunnet fem medaljer innen ridning. Hun konkurrerer også blant funksjonsfriske ryttere.

## Meritter
* Paralympiske sommerleker 1996
** Gull i ridning, dressur, grad 3
** Gull i ridning, kür, grad 3
* Paralympiske sommerleker 2000
** Sølv i ridning, dressur, grad 3
** Sølv i ridning, kür, grad 3
** Bronse i ridning, lag (sammen Ann Cathrin Lübbe, Jens Lasse Dokkan og Silje Gillund)

## Referanser


## Eksterne lenker
* NIF – Norske medaljefordelinger i Paralympics (PDF)
Vista Alegre

**Vista Alegre** kan bety:

*Vista Alegre: et keramikkselskap i Portugal.
*Vista Alegre: et krater i Brasil.
*Vista Alegre: en by i Brasil
*Vista Alegre: en kommune i delstaten Rio Grande do Sul i Brasil
*Vista Alegre do Prata, en kommune i delstaten Rio Grande do Sul i Brasil
*Vista Alegre do Alto, en kommune i delstaten São Paulo i Brasil
*Vista Alegre, en landsby på São Tomé i São Tomé og Príncipe
*Vista Alegre, en stasjon på Madrids undergrunnsbane
*Vista Alegre: et distrikt i Amazonasregionen i Peru
*Vista Alegre, en mindre by i Argentina.
*Vista Alegre, en by i Panama.
Bocas del Toro

**Bocas del Toro** er spansk for «Oksebuktene». Navnet viser til flere steder i Panama:

* Bocas del Toro (provins) – en provins i Panama
* Bocas del Toro (by) – provinshovedstad for Bocas del Toro-provinsen i Panama.
* Bocas del Toro (distrikt) – et distrikt i den samme provinsen i Panama
* Bocas del Toro (øygruppe) – en øygruppe i Det karibiske hav i den samme provinsen i Panama
* Bocas del Toro «Isla Colón» internasjonale lufthavn – en flyplass ved byen Bocas del Toro
Brave Fencer Musashi

er et action-rollespill utviklet og utgitt av Square (nå Square Enix) i 1998 til PlayStation. *[[Final Fantasy]]*-skaperen Hironobu Sakaguchi var produksjonsleder, Tetsuya Nomura illustrerte figurene og Tsuyoshi Sekito lagde musikken. En oppfølger, **, ble publisert i 2005. *Brave Fencer Musashi* ble gjen-utgitt i Japan til PlayStation Network den 9. juli 2008.

Spilleren får kontroll over en karakter kalt Musashi, som må slåss mot en rekke fiender ved hjelp av to forskjellige sverd kalt Fusion og Lumina. Han søker etter fem ruller som kan øke sverdets styrke, og gi ham nye evner. Det er også flere forskjellige minispill og oppgaver spredt overalt i spillet som må fullføres for å komme seg videre i handlingen.

## Eksterne lenker
*
Liste over politiske partier i Romania

**Liste over politiske partier i Romania** er en liste over politiske partier i rumensk politikk. 

## Partier representert i parlamentet
Følgende partier er representert i Romanias parlament, her oppgitt etter størrelse i deputertkammeret:

* Det sosialdemokratiske partiet (*PSD*)
* Det nasjonalliberale partiet (*PNL*)
* Uniunea Salvați România (*USR*)
* Ungarsk demokratisk enhet i Romania (*UDMR*/*RMDSZ*)
* Demokratisches Forum der Deutschen in Rumänien (*FDGR/DFDR*)

## Andre partier
* Partiet for Stor-Romania (*PRM*)

## Tidligere partier
* Det kristeligdemokratiske nasjonale bondepartiet (*PNȚCD*)
* Det demokratisk-liberale partiet (*PD-L*)
* Det konservative partiet (*PC*)
Arild Hovslien

**Arild Hovslien** (født 15. desember 1952) er en norsk handikappidrettsutøver. Han er synshemmet, og har deltatt i paralympiske vinterleker to ganger for Norge (1976 og 1988). Han vant én gullmedalje i langrenn i disse lekene. Han deltok også i friidrettsøvelser i paralympiske sommerleker to ganger (1980 og 1984).

## Meritter
* Paralympiske vinterleker 1988
** Gull i langrenn, 4 x 10 km stafett (sammen Terje Løvås, Hans Anton Ålien og Åsmund Tveit)

## Eksterne lenker
* 
* NFIF – oversikt over norske medaljevinnere i Paralympics
* Norges idrettshøgskole - Glitrende NIH-skussmål etter Ridderuken (med bilde av Hovslien)
Caledoniakanalen

**Caledoniakanalen** er en kanal i Skottland mellom Inverness i øst og Fort William i vest. Kanalen med tilhørende innsjøer er om lag 100 kilometer lang. Bare om lag en tredjedel av kanalen er kunstig, resten består av innsjøene Loch Dochfour, Loch Ness, Loch Oich og Loch Lochy. Disse innsjøene er deler av forkastningen Great Glen.

## Eksterne lenker
* Waterskape om Caledoniakanalen (engelsk)
* Caledonial Canal Navigation Chart (engelsk)
Anne Helene Barlund

**Anne Helene Barlund** (født 4. november 1964) er en norsk handikappidrettsutøver som har deltatt i to paralympiske vinterleker, der hun vant 7 medaljer i langrennsøvelser. 

## Meritter
* Paralympiske vinterleker 1994
** Gull i langrenn, 15 km klassisk
** Gull i langrenn, 3 x 2,5 km stafett (sammen Ragnhild Myklebust og Siw Kristin Vestengen)
** Sølv i langrenn, 5 km fri teknikk 
** 4.-plass i langrenn, 5 km klassisk
* Paralympiske vinterleker 1998
** Gull i langrenn, 3 x 2,5 km stafett (sammen Ragnhild Myklebust og Tone Gravvold)
** Sølv i langrenn, 5 km klassisk
** Sølv i langrenn, 15 km klassisk
** Bronse i langrenn, 5 km fri teknikk

## Eksterne lenker
* 
* NIF – Norske medaljefordelinger i Paralympics (PDF)
Murkvadranten

**Murkvadranten** (latin *Quadrans Muralis*) var et stjernebilde innført av Jérôme Lalande i 1795. Det forestilte en murkvadrant, og befant seg mellom stjernebildene Oksedriveren og Store bjørn. Det er ikke lenger i bruk, men stjerneskuddsvermen Quadrantidene er oppkalt etter den.

## Kilder
* 
* http://www.pa.msu.edu/people/horvatin/Astronomy_Facts/obsolete_pages/quadrans_muralis.htm
Florida sykehus

**Florida sykehus**, eller **St. Franciskus Hospital**, sto ferdig i 1937 og er tegnet av Ole Landmark.
Sykhusbygningen huser i dag St. Paul gymnas, en katolsk videregående skole. Bergen kommune leide bygningen og benyttet den som sykehjem i en periode. Florida sykehus har de siste årene vært byens eneste korttidssykehjem og det eneste sykehjemmet med akuttplasser. Sykehjemmet hadde eget akuttmottak tilknyttet denne funksjonen, og hadde nesten 800 korttidsopphold i løpet av året. Leieavalen utløp i 2012.

## Historie
Sykehuset ble opprrettet ved av St. Franciskus Xaverius-søstrene – en katolsk nonneorden som var tilknyttet St. Paul menighet, den katolske menigheten i Bergen. Men allerede fra 1899 ble et katolsk hospital drevet i det nåværende Birgittahjemmet som i dag tjener som menighetshus og ligger ved siden av den katolske kirken i Bergen. Dette sykehuset ble drevet under navnet St. Franciskus Hospital inntil opprettelsen av Florida sykehus i 1901. Søstrene drev den gang Florida sykehus, et stort og moderne sykehus etter datidens målestokk som både var søstrenes største virksomhet og den katolske kirkes ansikt utad i byen. Naturlig nok hadde sykehuset også sitt eget kapell – St. Sunniva kapell. Søstrene arbeidet på det private sykehuset helt frem til den offentlige helsetjenesten overtok. Sykehuset ble nedlagt i 1970-årene.

Søstrene opprettet også et hospital i Stavanger i 1902 og kalte det St. Franciskus hospital. Gjennom årene tok nonnene over driften av enkelte sykehjem i Arendal, Haugesund og Hønefoss.

Under krigen var sykehuset overtatt av tyskerne, og de bygget en militærbrakke på eiendommen. *[[Kriegsmarine]]* rekvirerte Florida Sykehus, da under navnet *Marine Lazarett Bergen*. Brakkebygningen ble også brukt som militærsykehus under krigen for tyskerne. Etter krigen tok det norske Forsvaret over brakkebygningen. Halvparten ble brukt av Forsvarets forskningsinstitutt, mens den andre halvdelen tjente som norsk militærsykehus en kortere tid før forskningsintituttet tok over hele brakkebygningen.

## Franciskus-ordenen
15. mars 2001 feiret  St. Franciskus Xaveriussøstrene 100-årsjubileum. Det formelle navnet til St. Franciskus Xaverius-søstrene er Den Norske Søsterkongregasjon av Den Hellige Franciskus Xaverius, forkortet til S.F.X.

Mange av nonnene kom fra Mellom-Europa. I juni 2013 hadde ordenen åtte gjenlevende nonner som bodde på hvilehjemmet Marias Minde; deres eget hvilehjem. I 1913 døde den katolske presten Erik Wang. Han hadde kjøpt en eiendom i Ytre Sandviken ved Bergen, og testamenterte denne til St. Franciskus Xaveriussøstrene for at de skulle kunne bygge et hvilehjem der. Eiendommen som ble til Marias Minde stod imidlertid ikke ferdig før i 1956. Både på Møllendal og Solheim kirkegård ble det opprettet store rammegravsteder for søstrene.

## Referanser


## Se også
* St. Franciskus Xaveriussøstrene

## Eksterne lenker
* UiB:«Kunst og kultur» 	
* Kulturminnegrunnlag for Kommunedelplan Store Lungegårdsvann pdf 
* Om St Franciskus søstrenes første 75 år
* St. Paul gymnas
Agonal respirasjon

**Agonal [[respirasjon]]** eller **døende respirasjon** er stadiet før døden inntrer. Det er gisping og ujevn pust med lav frekvens, og regnes som unormal respirasjon.

Dype gisp, snorkelyder eller indragninger som ikke er fullgod respirasjon/pust/luftutveksling blir mer og mer overfladiske og dør etter hvert helt ut. Agonal respirasjon er den vanligste årsaken til at hjertestans blir feiltolket, da agonal respirasjon kan føre til forvirring og usikkerhet om hjertestansen er reell.

## Referanser
Gigi D’Agostino

**Luigino Celestino Di Agostino** (født 17. desember 1967), bedre kjent under artistnavnet **Gigi D'Agostino**, er en italiensk DJ, remixer og plateprodusent. I 1986 startet han sin karriere som DJ innen stilen Italo Disco, og ga ut sin første mix, «Psychodelic». Han er godt kjent for singlene sine «Cuba Libre», «Bla Bla Bla» og coverlåten av Nik Kershaws «The Riddle». Han ga i 2004 ut albumet *[[L'Amour Toujours II]]*. I 2018 satset han på popmusikk og ga ut singelen «In My Mind» sammen med Dynoro og er blitt mer populær enn noen gang før.

## Referanser


## Eksterne lenker
* 
* 
* 
*
Trevor Nunn

**Trevor Nunn** (født i 1940) er en britisk teater- og filmregissør.  

Han er utdannet ved Downing College, University of Cambridge.

I 1968 ble han ansatt som regissør ved Royal Shakespeare Company, hvor han ble til 1986.

Nunn forbindes særlig med store musikaloppsetninger i London og New York. Han satt opp Lloyd Webbers *[[Cats]]* på Broadway 1981, og mottok for det en Tony Award 1983. Han fikk en ny Tony for den første engelskspråklige oppsetningen av *[[Les Misérables]]*, Broadway 1985. Han har også regissert Lloyd Webbers musikal *[[Aspects of Love]]* på Broadway.

I London har Nunn satt opp *Les Misérables, [[My Fair Lady]], Chess, [[Starlight Express]]* og *[[Sunset Boulevard (musikal)|Sunset Boulevard]]*.

## Filmografi

### Spillefilmer
* 1975: *Hedda*
* 1996: *[[Twelfth Night (film fra 1996)|Twelfth Night]]*
* 1986: *[[Lady Jane]]*
* 2008: *[[King Lear (film fra 2008)|King Lear]]*
* 2018: *[[Red Joan (film fra 2018)|Red Joan]]*
* 2022: *[[Prisoner C33]]*

## Referanser


## Eksterne lenker
*
Macroveliidae

* *[[Chepuvelia usingeri]]*
* *[[Macrovelia hornii]]*
* *[[Oravelia pege]]*

**Macroveliidae** er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen.  De lever sannsynligvis som rovdyr, der de suger ut kroppsvæske fra andre dyr. Det er bare kjent tre arter, alle fra vestkysten av Amerika.

## Utseende
Små til middelsstore (2,5–5,6 mm), avlange teger med forholdsvis lange bein. Forkroppen er tett hårkledt. Antennene er trådformede og består av fire ledd. Fasettøynene er forholdsvis små og ovale. Sugesnabelen består av fire ledd og når omtrent bak til mellomhoftene, de to innerste leddene er svært korte, det tredje langt, det fjerde kortere. Pronotum varierer i størrelse og form. *[[Macrovelia hornii]]* kan være både langvinget og kortvinget, for de andre to artene kjenner man bare kortvingede eksemplarer.

## Levevis
*Chepuvelia usingeri* lever mellom vått løvstrø på skogbunnen, mens de andre to artene er funnet ved vegetasjonsrike kilder og vann-sig. De ser ut til å unngå dagslys og gjemme seg nede i vegetasjonen. Forøvrig er ingenting kjent om biologien deres, men de antas å være rovdyr.

## Systematisk inndeling
Familien Macroveliidae er systematisk plassert i gruppen Gerromorpha, sammen med: Mesoveliidae, Hebridae, Paraphrynoveliidae, vannskridere, Veliidae, Hermatobatidae og Vannløpere.

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe teger (Heteroptera) 
*** gruppe Gerromorpha – lever i vann eller på vannoverflaten.
**** familien **Macroveliidae**
***** *[[Chepuvelia usingeri]]* China, 1962 – sørlige Chile
***** *[[Macrovelia hornii]]* Uhler, 1872 – vestkysten av Nord-Amerika
***** *[[Oravelia pege]]* Drake & Chapman, 1963 – bare kjent fra California

## Kilder
* Schuh, R.T. og Slater, J.A. (1995) *True Bugs of the World. 24. Macroveliidae.* Ithaca, New York. http://books.google.no/books?id=wmSc-2KDmZ4C&pg=PA93&lpg=PA93&dq=Macroveliidae&source=bl&ots=6qEtl00Hfw&sig=EKdf-Bj81BzhPb_vEsU831RP8PA&hl=no&ei=rZ86Ss6yOIuf_AajmMy8Bg&sa=X&oi=book_result&ct=result&resnum=6

## Eksterne lenker
* 
* Norsk Entomologisk forening – for deg som vil lære mer om insekter.
Henrik Rytter

**Henrik Grytnes Rytter** (født 18. januar 1877 i Roan og oppvokst i Haram, død 18. september 1950 på Geilo) var en norsk lyriker, dramatiker og oversetter. Han er særlig kjent for sitt omfattende arbeid med å oversette 23 av Shakespeares verker til nynorsk i 1932, og for gjendiktningen av *[[Peer Gynt]]* i 1949.

## Liv og virke
### Bakgrunn
Henrik Rytter var av bondeslekt, og sønn av en lærer. Han tok middelskoleeksamen i Volda, var huslærer i Dovre og tok eksamen på Volda lærarskule i 1899. 

Han var lærer flere steder, fra 1908 ved Møre Folkehøgskule. Han startet opp Nordmøre folkehøgskole på Gjemnes i 1913, men måtte gi opp i 1916 da skolen ble flyttet til Straumsnes. 

### Forfatter
Etter dette ga han opp læreryrket og flyttet til Oslo-området, hvor han bosatte seg på Hvaler, senere på Geilo; han «starta som 40-åring på ein ny karriereveg. No ville han vere litterat på heiltid». Her var han konsulent ved Det norske teatret, litteraturkritiker i *[[Den 17de Mai]]* og redaktør av *Norsk Ungdom* ei kort stund og av *Ung-Norig* 1924-26. Han satt fanget på Bredtveit under krigen.

Han debuterte i 1907 med stykket *Dømde*, og fulgte opp med *Bråhamaren* (1917), *Herman Ravn* (1924), *Våren* (1926), *Elva* (1937) og *Prestegarden og øya (1941)*. Alle skuespillene ble oppført på Det norske teatret. Diktsamlingene hans var  *Båra* (1919), *Øya* (1920), trilogien *Jordsonen* (1925) – *Skålene* (1926) – *Vokune* (1927), *Eros* (1928) og *Likevel -!* (1950).

I tillegg til Shakespeare og Ibsen (både *Peer Gynt* og *[[Kongs-Emnerne]]*) oversatte han bl.a. *[[Den guddommelige komedie]]* til nynorsk og *[[Dekameronen]]* til bokmål. Rytter skrev også hørespillene *Dei bortkomne* (produsert 1940) og *Trollelgen* (etter Mikkjel Fønhus, produsert 1940).

Han var far til Olav Rytter.

## Referanser


## Eksterne lenker

* Henrik Rytter i Norsk Oversetterleksikon

*
Final Fantasy XIV

, også kjent som ***Final Fantasy XIV Online***, er det fjortende spillet i *[[Final Fantasy]]*-serien som ble gitt ut i 2010 til PlayStation 3 og Windows. Spillet er i likhet med *[[Final Fantasy XI]]* et MMORPG. I *Final Fantasy XIV* lager man sin egen spillfigur og utforsker den fiktive verdenen Hydaelyn, der man begynner i regionen Eorzea. I Eorzea blir spilleren kastet inn i en invasjon fra det fiendtlige imperiet Garlemald og trusselen om å trekke en av verdenens måner ned i planeten for å ødelegge alle barbarstammene og deres guder, Primalene. Sammen med de andre spillerne i verdenen får man muligheten til å stå opp mot de onde kreftene og la godskapen seire i en omfattende og intrikat historie. Seriens veterankomponist Nobuo Uematsu lagde all musikken til spillet. Det er første gang på ti år at Uematsu lagde all musikken til et *Final Fantasy*-spill i hovedserien, ettersom det siste var *[[Final Fantasy IX]]* i 2000.

## A Realm Reborn
Da spillet kom ut, så ble det møtt med mye negativ kritikk. Det gjorde at Square Enix valgte å skrote abonnementsfunksjonen til spillet, sette den planlagte PlayStation 3 utgaven på vent og fullstendig bytte ut utviklerne med et nytt mannskap ledet av Naoki Yoshida. Serverne til originalspillet ble stengt 11. November 2012, mens det nye mannskapet jobbet med en ny utgave av spillet med navn *A Realm Reborn*. Etter en del testing så ble den nye utgaven av spillet gitt ut til både PlayStation 3 og  Windows i august 2013. Denne utgaven ble møtt med meget positiv kritikk og har bidratt stort til at Square Enix økte sin profitt en god del i årene som kom.

Spillet har siden utgivelsen i 2013 kommet med flere utvidelser:
* **Heavensward** (2015)
* **Stormblood** (2017)
* **Shadowbringers** (2019)
* **Endwalker** (2021)
* **Dawntrail** (2024)

## Referanser


## Eksterne lenker
* 
* Final Fantasy XIV Fan
Typelokalitet

**Typelokalitet** kan referere til:

* Typelokalitet (biologi), betegner i biologisk nomenklatur det geografiske stedet der typeeksemplaret for et takson ble funnet. 
* Typelokalitet (geologi), betegner i geologien lokaliteten der en har funnet grunnlaget til beskrivelsen av et nytt mineral, en ny bergart eller ny stratigrafisk enhet.
Borgestadklinikken

**Borgestadklinikken** –  er en spesialisthelseinstitusjon for rusbehandling med to avdelinger i Skien.

Borgestadklinikken tilbyr behandling for mennesker med rus- og avhengighetsrelaterte problemer. Klinikken har spesialkompetanse på behandling av familier med små barn og gravide. Det gis behandling for pasienter med flere typer rusmisbruk/avhengighetsproblematikk, også spilleavhengighet. 
Borgestadklinikken tilbyr pårørende behandling og oppfølging.

Kompetansesenter rus-region sør er også tilknyttet Borgestadklinikken. Oppdragsgiver er Helsedirektoratet og hovedoppgaver er kompetansebygging i kommuner om rusrelatert problematikk.

Det er Blå Kors Norge som eier Borgestadklinikken.

## Eksterne lenker
* Borgestadklinikken
Paraphrynoveliidae

* *[[Paraphrynovelia brincki]]*
* *[[Paraphrynovelia slateri]]*

**Paraphrynoveliidae** er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen.  De lever sannsynligvis som rovdyr, der de suger ut kroppsvæske fra andre dyr. Det er kjent to arter av disse sjeldne tegene, fra det sørlige Afrika.

## Utseende
Små (1,7–2,4 mm), ovale til pæreformede, vingeløse teger. Hodet er avlangt, fasettøynene små, runde og utstående. Punktøyne mangler. Antennene er fire-leddete og trådformede. Sugesnabelen når til bakhoftene og består av fire ledd. Kroppen er pæreformet. Føttene er tre-leddete.

## Levevis
*Paraphrynovelia*-artene lever mellom våt mose ved bredden av ferskvann.

## Systematisk inndeling
Familien Paraphrynoveliidae er systematisk plassert i gruppen Gerromorpha, sammen med: Mesoveliidae, Hebridae, Macroveliidae, vannskridere, Veliidae, Hermatobatidae og Vannløpere.

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[Gerromorpha]]** – lever i vann eller på vannoverflaten.
**** familien **Paraphrynoveliidae** Møller Andersen, 1978
***** slekten *[[Paraphrynovelia]]* Poisson, 1957 – to arter, sørlige Afrika
****** *[[Paraphrynovelia brincki]]* Poisson, 1957
****** *[[Paraphrynovelia slateri]]* Møller Andersen, 1978

## Kilder
* Schuh, R.T. og Slater, J.A. (1995) *True Bugs of the World. 23. Paraphrynoveliidae.* Ithaca, New York. http://books.google.no/books?id=wmSc-2KDmZ4C&pg=PA92&lpg=PA92&dq=Paraphrynoveliidae&source=bl&ots=6qEtl03Ccx&sig=XrJEu1pEk5c7Melwgp7z8jo3HFU&hl=no&ei=Vak6St7PL8zJ_gam0rSoCw&sa=X&oi=book_result&ct=result&resnum=3

## Eksterne lenker
* 
* Norsk Entomologisk forening – for deg som vil lære mer om insekter.
Tocumen

**Tocumen** er en by i Panamá-provinsen i Panama. I 2008 hadde byen 98&nbsp;690 innbyggere. Den er kjent for Tocumen internasjonale flyplass, som er Panamas største flyplass.
Sør-Afrikas ambassade i Oslo

**Sør-Afrikas ambassade i Oslo** er Republikken Sør-Afrikas diplomatiske representasjon til Norge.

Ambassadebygningen ligger i Drammensveien 88C på Skarpsno. Den herskapelige nybarokke murvillaen ble oppført for vingrosserer Alfred W. Larsen i 1902 etter tegninger av arkitekt Herman Backer. Sammen med nabovillaen i Drammensveien 88B (oppført for bryggerieier Hugo Vetlesen) gikk ambassadebygningen på folkemunne under navnet «Øl og Dram».

Sør-Afrikas ambassadør til 1. juli 2012 var Beryl Rose Sisulu, datter av antiapartheidaktivistene Walter og Albertina Sisulu. Fra 9. juni 2022 er Delores Camilla Kotzė ambassadør.

## Referanser




## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Sør-Afrika og Norge (arkivert nettside)
* Embassypages.com om ambassaden
Panamá (provins)

**Panamá** er en provins i Panama. Hovedstaden i provinsen er Panama by, som også er hovedstaden i landet. Den ligger i Panamabukten ved stillehavskysten, og Panamakanalen går gjennom provinsen. Provinsen hadde i 2014 et beregnet folketall på .

## Distrikter
Provinsen er delt inn i 11 distrikter:

# Arraiján
#Balboa
# Lídice de Capira
# Chame
# Chepo
# Chimán
# La Chorrera
# Panamá
# San Carlos
# San Miguelito
#Taboga

## Referanser
Gullmedalje for fremragende innsats innen arkeologi

**Gullmedalje for fremragende innsats innen arkeologi** (Amerikansk navn: *Gold Medal for Distinguished Archaeological Achievement*) er en arkeologipris som blir utdelt årlig av Archaeological Institute of America (AIA).

## Liste over prisvinnere

## Referanser


## Eksterne lenker
* Gullmedalje for fremragende innsats innen arkeologi hos AIA
Frederick Richard Pickersgill

**Frederick Richard Pickersgill** (født 25. september 1820 i London, død 20. desember 1900) var en engelsk maler og illustratør.  

Frederick Richard Pickersgill kom fra en kunstnerfamilie, og ble tatt opp ved Royal Academy i 1840.  Hans arbeider omfatter blant annet illstrasjoner i bøker av John Milton og Edgar Allan Poe, maleriet *The Burial of [[Harold Godwinson|Harold]]* i Houses of Parliament i 1847 og noen landskapsmalerier som viser påvirkningen fra prerafaelittene. 

## Referanser


## Eksterne lenker
* 
* Frederick Richard Pickersgill
John Marston

**John Marston** (døpt 7. oktober 1576, død 25. juni 1634) var en engelsk lyriker, dramatiker og satiriker som levde og virket i den elisabethanske og den jakobinske perioden, som Shakespeares samtidige.

Marston huskes særlig for sin energiske, karakteristiske poesi.

## Referanser
First Folio

***Mr. William Shakespeares Comedies, Histories, & Tragedies*** er den første samlede utgaven av William Shakespeares skuespill, utgitt i 1623. Verket omtales ofte som **First Folio**. 

Boken er trykt i folio-format, og inneholder 36 skuespill. Den ble redigert av dikterens kolleger John Heminges og Henry Condell om lag sju år etter Shakespeares død. 18 av skuespillene var tidligere utgitt i separate bind i oktavformat, men *First Folio* er det eldste og eneste pålitelige kilden til om lag tjue av stykkene, og regnes også som en vesentlig kilde til tekstkritiske studier av de øvrige stykkene. 

Verket inneholder alle stykkene som vanligvis regnes for å være skrevet av Shakespeare, med fire unntak: *[[Pericles, Prince of Tyre]]* og *[[The Two Noble Kinsmen]]*, og de to tapte stykkene *[[Cardenio]]* og *[[Love's Labour's Won]]*. 

## Eksterne lenker
* 
* First Folio – Shakespeare Digital Collection
* First Folio  – ren tekst fra Prosjekt Gutenberg
* Landmarks in Printing: Shakespeare's First Folio – British Library
* Internet Shakespeare Editions har en samling faksimiler av folio- og kvartoutgavene. Fullstendige teksttranskriberinger er også tilgjengelige.
* Jonathan Bates: ''The Case for the Folio''
Hellig by

**Hellig by** eller **hellig stad**, i bestemt form **den hellige by** eller **den hellige stad**, er en betegnelse som gjerne brukes om visse byer som står sentralt i noen religioner.

## Amerika
*Cuzco (inkaenes religion)
*Salt Lake City (De siste dagers hellige)
*Temple Lot (De siste dagers hellige)
*Charleston, South Carolina

## Europa

*Roma (romersk religion (polyteistisk), kristendom, som sete for Den katolske kirke)
*Konstantinopel (oldtid og middelalder, kristendom) 
*Santiago de Compostela (priscillianisme, kristendom)
*Caravaca de la Cruz (kristendom)
*Santo Toribio de Liébana (kristendom)
*Canterbury (kristendom, som sete for Den anglikanske kirke)

## Midtøsten

*Abydos (egyptisk religion)
*Judea (kristendom)
*Jerusalem (jødedom, kristendom, islam, den mest sentrale hellige by i jødedom og kristendom)
*Hebron (jødedom, islam)
*Bethlehem (kristendom, Kristi fødeby)
*Kairouan (sufi-islam)
*Karbala (sjiaislam)
*Mashhad (sjiaislam)
*Mekka (islam)
*Medina (islam)
*Najaf (sjiaislam)
*Nippur (mesopotamisk religion)
*Qom (sjiaislam)
*Safed (jødedom)
*Tiberias (jødedom)
*Vagharsjapat eller Edzjmiatsin (kristendom, som sete for Den armenske apostoliske kirke)

## Sør-Asia
*Amritsar (sikh)
*Ayodhya (hinduisme)
*Badrinath (hinduisme)
*Kurukshetra (hinduisme)
*Dwarka (hinduisme)
*Gaya/Bodh Gaya (buddhisme, hinduisme)
*Kanchipuram (hinduisme)
*Lumbini (buddhisme)
*Mathura (hinduisme)
*Rajgir (buddhisme, jainisme)
*Palitana (jainisme)
*Poo Pathi (hinduisme)
*Puri (hinduisme)
*Rameswaram (hinduisme)
*Ujjain (hinduisme)
*Varanasi/Benares/Kashi (hinduisme, buddhisme, jainisme)
*Vrindavan (hinduisme)

## Sentral- og Øst-Asia

*Qufu (konfucianisme)
*Lhasa (tibetansk buddhisme)
*Ise (shinto)
*Tay Ninh (Cao Dai)
*Tenri (tenrikyo)

## Referanser
Den hellige stad (vise)

«**Den hellige stad**», er opprinnelig en amerikansk vise, hvis opphav er noe ukjent. På enkelte skillingstrykk i Norge står en Adams oppført som tekstforfatter, og blir også kalt for «Adams lovsang».  I Norge har sangen vært kjent lenge. De senere år har den også vært mye brukt til jul og er spilt inn på plate en rekke ganger.

## Innspillinger (i utvalg)
*Halfdan Rode med orgel. Innspilt i Kristiania i september 1909. Utgitt på den akustiske 78-platen Gramophone 2-82819.
*Christian F. Saabye med orgel. Innspilt i Kristiania i september 1909. Utgitt på de akustiske 78-platene Gramophone X-72597, Gramophone 582121 og Orion A&nbsp;38, innspilt i Kristiania i sept. 1909)
*Peder Alhaug. 
*Helge Borglund. Utgitt på LP-platen *[[Frem fra Glemselen kap. 12]]* med Helge Borglund.

Den har også vært spilt inn som instrumentalsolo for trompet, da gjerne med den engelske tittelen «The Holy City».

## Teksten
#En natt jeg lå og drømte en drøm så skjønn og godi David stad Jerusalem ved templets port jeg sto.Jeg hørte barnestemmer som priste Gud i sang,mens svar av englerøster fra himmelen frydfullt klang,mens svar av englerøster fra himmelen frydfullt klang*Kor: Jerusalem, Jerusalem, pris lykken du har nådd.<br />Hosianna i det høye, Hosianna for din drott.*
#Men snart min drøm forandret ble all glede føltes død,ei lenger hørtes sangen som fra barneskaren lød.I mørket solens lys forsvant, frem steg en morgen grå,da skyggen av et kors som reistes til min gru jeg så,da skyggen av et kors som reistes til min gru jeg så.*Kor: Jerusalem, Jerusalem, hør englesangen skjønn,<br />Hosianna i det høye, Hosianna for Guds sønn.*
#På ny min drøm forandret ble, en verden ny steg frem,jeg så en hellig stad med tusen glade hjem,i himmelsk glans dens gater lå, dens porte åpne sto,så alle fritt kan trede inn og finne hvile god.Ei stjerners prakt man savnet der, ei sol fra hvelving blå,det var det ny Jerusalem som aldri skal forgå,det var det ny Jerusalem som aldri skal forgå.*Kor: Jerusalem, Jerusalem, syng for ham som for oss led,<br />Hosianna i det høye, Hosianna i evighet*.
Lasantha Wickrematunge

**Lasantha Manilal Wickrematunge** (1958–2009) var en journalist på Sri Lanka. Wickrematunge var utdannet advokat men begynte etterhvert som journalist og var ved sin død redaktør for avisen *The Sunday Leader*. Wickrematunge ble myrdet av ukjente attentatmenn, men i en nekrolog han selv skrev før sin død anklaget han regjeringen for å stå bak attentatet.

## Referanser


## Eksterne lenker

* «And Then They Came For Me», leder i ''The Sunday Leader'', 11. januar 2009, Lasantha Wickrematunges nekrolog om seg selv (engelsk)
* Om Wickrematunge fra avisen ''The Sunday Leader'' (engelsk)
Hotel Hafnia (Tórshavn)

**Hotel Hafnia** (*Hafnia* er en forvanskning av Tórshavns færøyske kallenavn, *Havn*) er et hotell i Tórshavn, og er landets andre firestjerners hotell etter Hotel Føroyar.

Hotellet ble bygget i 1950 og åpnet den 1. november 1951. Det har 102 senger. Ved siden av et internasjonalt kjøkken (dansk-fransk) har hotellet også færøysk mat å by på. Fylte lunder er en av spesialitetene. Hotellet ligger i motsetning til det konkurrerende hotellet midt i byen, og det medfører at man kan nå havnen og byens ytterligere attraksjoner lett til fots.

Inntil 2004 var hotellet familieeiet ved Restorffs, men nå bestyres det av to kvinner som tidligere selv har arbeidet på hotellet. Berømte gjester var bl.a. Dirch Passer, Poul Bundgaard, Kim Larsen, Björn Afzelius, Mærsk Mc-Kinney Møller og Anne Linnet.

I romanen *Når engle spiller Mozart* av Lisbeth Nebelong (2003), er hotellet en sentral skueplass, hvor den unge *Lisa* bor i 1967 og kommer tilbake som statsrettsekspert i 2000, og hvor alle barndomsminnene hennes dukker opp igjen.

## Litteratur
*Johan M. Restorff og Arnstein Niclasen: *Hotel Hafnia Tórshavn. 1951-1.11.-2001. fimmti ára minningarrit*; Dansk sammenfatning ved Steen A. Cold. - Tórshavn: Hotel Hafnia, 2001. (48 s., bilder) ISBN 99918-3-108-8
*Lisbeth Nebelong: *Når Engle spiller Mozart*. København: Elkjær og Hansen, 2003 (297 s., roman) ISBN 87-91192-52-8

## Eksterne lenker
* Hjemmesiden til Hotel Hafnia (på færøysk og engelsk)
Konsentrasjon

**Konsentrasjon** kan referere til:
* Konsentrasjon (kjemi) – et mål for mengden av et stoff i en løsning eller blanding. 
* Konsentrasjon (psykologi) – å være så opptatt av noe, at andre faktorer blir borte.
* Konsentrasjon (TV-program) – et norsk gameshow som gikk på NRK-TV på begynnelsen av 1960-tallet.
The Cinema Show

«**The Cinema Show**» er en sang fra det engelske progressiv rock-bandet Genesis, utgitt på deres album *[[Selling England by the Pound]]* i 1973. Sangen er skrevet av Tony Banks, Phil Collins, Peter Gabriel, Steve Hackett og Mike Rutherford og er albumets nest lengste med 11 minutter og 6 sekunder.

## Struktur
Sangen er delt inn i to hovedseksjoner, med den første som en enkel vise spilt på 12-strengers gitar med Peter Gabriel og Phil Collins i tett vokalharmoni. Teksten er en kort historie basert på T. S. Eliots Romeo og Julie fra diktet *The Waste Land*, som gjør seg klare til et stevnemøte. Første vers forteller om Julies forberedelser, som er litt vimsete og uskyldige. Andre vers forteller om Romeos forberedelser, med seksuelle forhåpninger for kvelden. 

Den andre seksjonen med vokal er en reprise av refrenget. Denne starter etter et langt soloparti, og kommer sømløst inn. Teksten her er en referanse til den greske mytologiens figur Tiresias, som levde som både mann og kvinne, og som konkluderte med at kvinner har større utbytte av sex enn det menn har. Omtrent 6 minutter ut i låta starter en nesten 5 minutter lang keyboardsolo av Tony Banks. Kompet går i 7/8-takt, noe som er veldig rytmisk komplisert. Her er det kun Mike Rutherford, Phil Collins og Tony Banks som spiller, og under konserter forlot Steve Hackett og Peter Gabriel scenen under denne delen. Avslutningen leder inn i låta «Aisle of Plenty».

## Konsertopptak
Offisielle utgivelser med konsertopptak av «The Cinema Show»:
**[[Seconds Out]]*
**[[Three Sides Live]]* (som en del av «Medley»)
**[[Live over Europe 2007]]* (som en del av «Medley»)

## Personell
*Peter Gabriel: vokal, fløyte, obo, basstromme og tamburin 
*Steve Hackett: elektrisk og akustisk gitar 
*Mike Rutherford: bass, akustisk gitar og vokal
*Tony Banks: Hammondorgel, piano, Mellotron, synthesizere, akustisk gitar og vokal 
*Phil Collins: trommer, triangel og vokal
Partidul Conservator

**Partidul Conservator** («Det konservative partiet», *PC*) var et konservativt politisk parti i Romania. Partiet blei danna i 1991 etter kommunistregimets fall under navnet *Partidul Umanist Român* («Det rumenske humanistiske partiet», *PUR*, og skiftet navn i mai 2005. Fra 2005 til 2006 var partiet med i landets regjering. 

Partiet arbeidet for å fremme tradisjon og familieverdier, var imot homofilt samliv og henvendte seg til middelklassen og spesielt eiere av små og mellomstore bedrifter. Opprinnelig var partiet mer sosialliberalt og sentrumsorientert, men navneskiftet reflekterte en dreiing mot høyre.

I 2015 gikk partiet sammen med Partidul Liberal Reformator (PLR) og dannet partiet Alliansen av liberale og demokrater (ALDE).

## Referanser


## Eksterne lenker
*
Romanisering

**Romanisering** eller *latinisering* er en prosess hvor ord og språk som vanligvis benytter andre alfabeter eller tegnsystemer enn det latinske, konverteres/translittereres til latinske bokstaver slik at folk som ikke kjenner kildespråket kan lese språkets lyder.

## Eksempler på romaniseringssystemer
For japansk skrift:
* Hepburn  
* Kunrei-shiki
* Nihon-shiki
* Rōmaji

For kinesisk (mandarin):
* EFEO-transkripsjon av kinesisk
* Gwoyeu Romatzyh
* Kinesisk postalromanisering
* Latinxua Sin Wenz
* Leggeromanisering
* Lessing-Othmer
* Pinyin
* Tongyong pinyin
* Ungersystemet
* Wade-Giles
* Zhuyin

For kinesisk skrift:
* Foochow Romanized
* Jyutping
* Meyer-Wempe
* Pe̍h-oē-jī
* Pha̍k-oa-chhi
* Pumindian

## Metoder
*Transkripsjon medfører at kilde- og målversjonene lyder ens.
*Translitterasjon oversetter hver enkelt bokstav i kildeteksten med en eller flere bokstaver i målteksten, uavhengig av om lydene passer sammen.

## Eksterne lenker
*
Melking

**Melking** er den prosessen hvor man får melk fra en ku, geit eller andre melkgivende dyr.

Før i tiden var melking budeienes arbeid. De satt på en liten 3-benet melkestol og melket ned i en melkebøtte.

Nå foretas melking med en melkemaskin tilsluttet et felles rørsystem og en rustfri ståltank. Det er ofte at store gårder og meierier har slike sytemer for melking, men uavhengige bønder har ofte ikke råd til slike melkemaskiner. I mange fattige og mindre utviklede land melkes kuene fortsatt på tradisjonelt vis (med hendene). Det er både mer tidkrevende og slitsomt, sett i et større tidsperspektiv. 

I overført betydning kan man også melke en person for penger og andre ting, altså ta alt det en person eier. «Tømme» er et annet ord for melke.

## Eksterne lenker
*
Bente Grønli

**Bente Kristine Grønli** (født 25. mars 1956 i Trondheim, død 20. januar 1996) var en norsk handikappidrettsutøver som har deltatt i paralympiske vinterleker én gang, og paralympiske sommerleker tre ganger. Hun har tatt til sammen 10 medaljer i svømming og ispigging fra disse lekene. Hun deltok i flere idrettsgrener, men det var svømming som var hennes favoritt. 

Hun jobbet som idrettsfaglig konsulent i Norges Handicapidrettsforbund i 15 år.

Grønli ble lammet av poliomyelitt da hun var tre år.

## Meritter
* Paralympiske sommerleker 1972
** Sølv i svømming, 50 m fri teknikk
** Sølv i svømming, 75 m medley
** Bronse i svømming, 50 m rygg
* Paralympiske sommerleker 1976
** Gull i svømming, 50 m rygg
* Paralympiske vinterleker 1980
** Sølv i ispigging, 100 m
** Sølv i ispigging, 500 m
** Sølv i ispigging, 800 m
* Paralympiske sommerleker 1984
** Bronse i svømming, 50 m butterfly
** Bronse i svømming, 400 m fri teknikk
** Bronse i svømming, 200 m medley

I de paralympiske vinterleker i 1980 var også rullestoldans oppvisningsgren, der vant hun gull i klasse 1 sammen med Thor E. Kleppe. Hun har også mange andre gode plasseringer i internasjonale konkurranser i rullestoldans.

## Referanser


## Eksterne lenker
* 
* NFIF – oversikt over norske medaljevinnere i Paralympics
Melkemaskin

En **melkemaskin** er en maskin som melker kuer, geiter eller andre melkgivende dyr. Svensken Gustaf de Laval (1845–1913) regnes som oppfinneren av melkemaskinen. Firmaet DeLaval fikk patent på en melkemaskin i 1917. Melkemaskiner erstattet melking for hånd. Den opprinnelige melkemaskinen der melken ble samlet i en beholder ved den enkelte ku er senere erstattet av rørmelkeanlegg som fungerer etter de samme vakuumprinsipper, men som er tilsluttet et røranlegg og en felles rustfri ståltank. 

I Norge ble melkemaskiner vanlig fra 1950-tallet og utover.  Fram til da hadde melking, for hånd, hovedsakelig vært en tidkrevende oppgave for kvinner, men da melkemaskinene kom til gårdene, flyttet mange unge kvinner til byene.

På 1990-tallet startet innføringen av melkeroboter der hele melkingen foregår automatisk.

## Referanser



## Eksterne lenker
*
Aud Jensen

**Aud Jensen** er en norsk tidligere handikappidrettsutøver som har deltatt i paralympiske vinterleker to ganger for Norge. Hun vant sølv i langrenn i Paralympiske leker 1980. Hun deltok også i Paralympiske vinterleker 1976

## Meritter
* Paralympiske vinterleker 1980
** Sølv i langrenn, 4 x 5 km stafett (sammen Aud Grundvik, Aud Berntsen og Kari Heggum)

## Referanser


## Eksterne lenker
* 
* NFIF – oversikt over norske medaljevinnere i Paralympics
Foyn Island

**Foyn Island** (også **Svend Foyn Island**) er den nest største øya i øygruppen Possession Islands ytterst i Rosshavet, beliggende 6 km sørvest for Possession Island.

En boks festet til en stang ble plassert på øya 16. januar 1895 av en hvalfangstekspedisjon under ledelse av Henrik Johan Bull og kaptein Leonard Kristensen på «Antarctic» som utforsket området. Øya ble oppkalt etter Svend Foyn som utstyrte ekspedisjonen. Meldingsposten ble undersøkt og funnet intakt av Southern Cross-ekspedisjonen (1898–1900) og observert fra stranden av «USS Edisto» i 1956 og av «ISCGS Glacier» i 1965. Den er oppført på Antarktistraktatens liste over historiske steder og kulturminner i Antarktis.

En stor koloni adeliepingviner holder til på Foyn Island. Øya besøkes ofte av antarktiske cruiseskip.

## Referanser
Trans-Siberian Orchestra

**Trans-Siberian Orchestra** (**TSO**) er et rock-orkester startet av musikkprodusenten Paul O'Neill, og Robert Kinkel og Jon Oliva fra Savatage, i 1996. 

Bandet spiller symfonisk metal, progressiv rock og heavy metal, influert av klassisk musikk. De har også spilt inn tradisjonelle julesanger, som har vært blant de mest populære utgivelsene. De er også kjent for sine konserter med gedigent lysshow og pyrotekniske effekter  synkronisert med musikken.

## Diskografi
**Studioalbum**
* 1996 – *Christmas Eve and Other Stories*
* 1998 – *The Christmas Attic*
* 2000 – *Beethoven's Last Night*
* 2004 – *The Lost Christmas Eve*
* 2009 – *Night Castle*
* 2012 – *Dreams of Fireflies*
* 2015 – *Letters From The Labyrinth*
**Samlealbum**

* 2001 – *The Ghosts Of Christmas Eve*
* 2004 – *The Lost Christmas Eve*
* 2004 – *The Christmas Trilogy Box Set*
* 2012 –*Beethoven's Last Night: The Complete Narrated Version*

## Eksterne lenker
* 
* 
* 
*
Melkekrakk

En **melkekrakk** (også kalt **fjøsknakk**, **fjøskrakk** og **melkestol**) er en liten krakk med ett eller flere bein, som benyttes under (manuell) melking av kyr. Krakken er nødvendig for å få brukbar arbeidsstilling under melkingen, ettersom spenene ellers blir umulige å komme til. I Norge har melkekrakker gjerne hatt tre eller fire ben. Fordelen med tre ben er at krakken kan stå stødig også på ujevnt underlag.

Etter at melkemaskinene kom, har bruken av melkekrakker avtatt.

## Eksterne lenker
* Se melkekrakker i DigitaltMuseum
Liste over Romanias statsministre

Dette er en **liste over [[Romania]]s statsministre**:

#### De forente fyrstedømmene Moldavia og Valakia 1859–1862

#### Moldavia. Hovedstad: [[Iași]]

#### Valakia. Hovedstad: [[București]]

#### De forente rumenske fyrstedømmene 1862–1866 / Romania 1866–

#### Romania –1881 / Kongeriket Romania 1881–1947 / Folkerepublikken Romania 1947–1965 / Den sosialistiske republikken Romania 1965–1989

 

## Statsministre siden Ceaușescus fall (1989–)

## Fotnoter

## Referanser
Partidul Național Țărănesc Creștin Democrat

**Partidul Național Țărănesc Creștin Democrat** («Det kristeligdemokratiske nasjonale bondepartiet», *PNȚCD*) er et kristendemokratisk og agrarisk politisk mikroparti i Romania. Det moderne parti blei stifta efter den rumenske revolusjonen i 1989 men anser seg som en fortsettelse av Iuliu Manius Nasjonale bondeparti (*PNȚ* eller *PN-Ț*; *Partidul Național Țărănesc*) som blei forbudt i 1947. 

PNȚCD har blant annet som mål å gjeninnføre monarkiet. Familie, skole, kirke og forbud mot abort preger partiets profil. 

Partiet var medlem av Det europeiske folkeparti (EPP) mellom 1987 og 2017, da det ble ekskludert.

## Referanser


## Eksterne lenker
*
Eklogitt

**Eklogitt** er en tung metamorf bergart med en massetetthet på ca. 3,5 g/cm3, der de dominerende mineralene er granat (pyrop-almandin) og pyroksen (omfasitt). 

Eklogitt finnes i Norge i både Nordfjord og Møre og Romsdal, da ofte sammen med olivinstein, som i Kallskaret naturreservat. Eklogitt er blitt dannet på stort dyp i jordskorpen, dvs. ca. 30–80&nbsp;km nede.

Eklogitt er kåra til fylkesstein i Sogn og Fjordane.

## Se også
*Liste over bergarter

## Referanser


## Eksterne lenker
* Nasjonalbergart - Eklogitt. Geoportalen.no (Arkivert versjon)